கோவை:கோவை அருகே, க.க.சாவடி பகுதியில் 200க்கும் மேற்பட்ட காகங்கள் நேற்று திடீரென செத்து விழுந்தன. அதிர்ச்சியடைந்த போலீசார், அருகேயுள்ள ஓட்டல்களில் விசாரணை நடத்தினர்.க.க.சாவடி தேசிய நெடுஞ்சாலையை ஒட்டிய பகுதியில், நேற்று பிற்பகலில் பறந்து சென்ற காகங்கள் சில, தடுமாறி கீழே விழுந்தன. அவற்றால் எழுந்து நிற்கக் கூட முடியவில்லை. சற்று நேரத்திலேயே கால்களை இழுத்தபடி இறந்தன. தொடர்ந்து, இப்பகுதியில் பறந்து சென்று கொண்டிருந்த மேலும் பல காகங்கள், இதே போல் ஆங்காங்கே விழுந்தன. விழுந்த சில வினாடிகளில் இறந்தும் விட்டன.